Temeljem članka 457. Zakona o trgovačkim društvima (Narodne novine br. NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15. i 40/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18), Općinsko vijeće Općine Kalnik na 18. sjednici održanoj 28. veljače 2020. donijelo je

**ODLUKU**

**o povećanju temeljnog kapitala trgovačkog društva LIFE KALNIK d.o.o. za usluge**

I.

Općina Kalnik pristupa povećanju temeljnog kapitala društva LIFE KALNIK d.o.o., za usluge, sa sjedištem u Kalniku, Trg Stjepana Radića 5, OIB: 60025624044 , MBS: 04588991, kojemu je jedini osnivač i to za iznos od 60.000,00 kuna.

II.

Povećanje temeljnog kapitala provodi se povećanjem postojećeg poslovnog udjela od strane jedinog člana društva LIFE KALNIK d.o.o., za usluge u ukupnom iznosu od 60.000,00 kn (slovima: šezdesettisuća kuna), uplati u novcu na račun društva LIFE KALNIK d.o.o., za usluge najkasnije do 29. veljače 2020. godine.

III.

Općina Kalnik kao jedini član društva LIFE KALNIK d.o.o., za usluge povećava temeljni kapital društva za iznos od 60.000,00 kn (slovima: šezdesettisuća kuna) uplatom u novcu.

Tijekom 2019. godine sa svrhom povećanja temeljnog kapitala izvršene su uplate u ukupnom iznosu 40.000,00 kuna o čemu je donesena Odluka Općinskog vijeća Općine Kalnik, KLASA: 403-01/19-01/01, URBROJ: 2137/23-19-1, dana 23. prosinca 2019. godine. Navedena uplata od 40.000,00 kuna do dana donošenja ove Odluke nije upisana u sudski registar nadležnog Trgovačkog suda.

IV.

Temeljem tako navedenog povećanja temeljnog kapitala, temeljni kapital društva LIFE KALNIK d.o.o., za usluge sastojat će se od jednog poslovnog udjela i to u iznosu od 120.000,00 kn (slovima: stodvadesettisuća kuna) kojeg drži jedini član društva Općina Kalnik, OIB: 82550572500.

V.

Ovlašćuje se općinski načelnik Općine Kalnik da u ime i za račun osnivača Općine Kalnik poduzme sve radnje u cilju provedbe ove Odluke, uključujući i ovlast da kao Skupština društva donese Odluku o povećanju temeljnog kapitala društva LIFE KALNIK d.o.o., za usluge te da istu podnese na solemnizaciju kod javnog bilježnika, da donese i potpiše u postupku kod javnog bilježnika Odluku o izmjeni Izjave o osnivanju društva od 10.08.2016. godine kojom odlukom će se izmijeniti i dopuniti odredbe koje se odnose na iznos temeljnog kapitala, da donese i potpiše u postupku kod javnog bilježnika Izjavu društva LIFE KALNIK d.o.o. za usluge (potpuni tekst) u obliku javnobilježničkog akta, kao i da donese i potpiše druge potrebne akte za upis naprijed navedenih promjena u sudski registar nadležnog Trgovačkog suda, sve na način i prema uvjetima iz ove Odluke.

VI.

Ova Odluka stupa na snagu danom donošenja i objavit će se na oglasnoj ploči i internet stranici Općine Kalnik.

**OPĆINSKO VIJEĆE OPĆINE KALNIK**

KLASA:403-01/20-01/01

URBROJ: 2137/23-20-1

Kalnik, 28. veljače 2020. PREDSJEDNIK:

Igor Tomić, univ.bacc.ing.mech